Diari Oficial de la Generalitat Valenciana


Sumari del DOGV 400, del 04-07-1986 (1986/806654)

ACORD de 2 de juny de 1986, del Consell de la Generalitat Valenciana, pel qual s'aproven els Estatuts del Consell Valencia de Col.legis Oficials d'Ajudants Tècnics Sanitàris i Diplomats en Infermeria.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   400

Data del DOGV
:   04-07-1986

Secció del DOGV
:   ALTRES DISPOSICIONS

Número del document
:   1986/806654


Data del document
:   02-06-1986

Organisme emissor
:   Presidència de la Generalitat

Tipus de document
:   Acord

Acord de 2 de juny de 1986, del Consell de la Generalitat Valenciana, pel qual s'aproven els Estatuts del Consell Valencià de Col.legis Oficials d'Ajudants Tècnics Sanitaris i Diplomats en Infermeria.  
El Consell de la Generalitat Valenciana, en sessió celebrada el dia 2 de juny de 1986, adoptà, entre altres, l'Acord següent:   
Segons que estableix l'article 31 22 de la Llei Orgànica 5/1982, d?1 de juliol, per la qual s'aprova l'Estatut d'Autonomia de la Comunitat Valenciana, la Generalitat Valenciana posseeix competència exclusiva en matèria de Col·legis Professionals i exercici de les professions titulades, sense perjudici del que disposen els articles 36 i 139 de la Constitució.   
Vists els Estatuts presentats pels Presidents dels Col·legis Oficials d'Ajudants Tècnics Sanitaris i Diplomats en Infermeria d'Alacant, Castelló i València, i tenint en compte que l'article 25 de la Llei 5/1983, de 30 de desembre, de Govern Valencià, assigna al Consell l'exercici de les competències estatutàries i legals de caràcter executiu i reglamentari de la Generalitat Valenciana que no estiguen expressamente atribuïdes a altres òrgans o Institucions d'aquesta.   
En atenció d'aquests motins, i a proposta del Conseller de Sanitat i Consum, s'acorda aprovar, de conformitat amb el text que s'acompanya com a annex, els Estatuts del Consell Valencià de Col·legis Oficials d'Ajudants Tècnics Sanitaris i Diplomats en Infermeria, tot disposant-ne la publicació en el Diari Oficial de la Generalitat Valenciana.   
València, 2 de juny de 1986.   
El President de la Generalitat,  
JOAN LERMA I BLASCO  
ANNEX  
ESTATUTS DEL CONSELL VALENCIA DE COL·LEGIS OFICIALS D'AJUDANTS TECNICS SANITARIS I DIPLOMATS EN INFERMERIA  
CAPITOL 1  
Constitució, denominació, àmbits territorials i personal, domicili i idiomes oficials  
Article primer. Constitució i denominació.   
Queda constituït el Consell Valencià de Col·legis Oficials d'Ajudants Tècnics Sanitaris i Diplomats en Infermeria d'acord amb la normativa vigent i a l'empara, en particular, de la Llei 2/1974, de 13 de febrer, de Col·legis Professionals, com a Corporació de Dret Públic, amb plena capacitat legal per al compliment d'objectius, tot constituint-se en un òrgan representatiu i executiu superior de la totalitat de Col·legis d'Ajudants Tècnics Sanitaris i Diplomats en Infermeria de la Comunitat Valenciana que hi estiguen integrats, és a dir, els d'Alacant, Castelló i València.   
Article segon. Àmbit territorial.   
Constitueix l'àmbit territorial del Consell la Comunitat Valenciana.   
Article tercer. Àmbit personal.   
El Consell, segons s'exposa, ostenta la representació a través dels diversos Col·legis de tots els col·legiats/des de les províncies esmentades.   
Article quart. Domicili del Consell.   
El domicili del Consell es troba a la ciutat de València, carrer del Dr. Zamenhoff, núm. 11, entresòl, sense perjudici que podrà ser modificat per ulterior acord del Consell, d'acord amb els requisits estatutaris. Això serà compatible amb la possibilitat de celebrar les reunions dels òrgans de govern en qualsevol lloc de la Comunitat Valenciana, ajustant-se en tot als presents Estatuts.   
Article cinqué. Idiomes oficials.   
Segons que preveu l'article 7.1 de l'Estatut d'Autonomia de la Comunitat Valenciana, seran idiomes oficials d'aquest Consell el valencià i el castellà.   
CAPITOL II  
Funcions del Consell   
Article sisé Funcions.   
Són funcions del Consell les següents:   
1) Coordinar els Col·legis i representar la professió.   
2) Recollir i elaborar les normes deontològies comuns i vetlarne pel compliment.   
3) Aprovar els propis Estatuts.   
4) Conéixer, dirimir o resoldre en els conflictes que entre els tres Col·legis poguessen suscitar-se.   
5) Actuar com a mitjancer en els conflictes que sorgesquen entre els Col·legis, i resoldre les queixes dels col·legiats contra els acords d?aquells.   
6) Exercir les funcions disciplinàries que corresponguen.   
7) Aprovar el propi pressupost.   
8) Fixar la participació equitativa de cada Col·legi en les despeses del Consell.   
9) Informar en els Avantprojectes de Llei i disposicions legals relatives a la professió en qualsevol de les manifestacions.   
10) Prestar col·laboració als Col·legis en la interpretació de les normes professionals de caràcter general, acomodant-ne el contingut a cada situació concreta.   
11) Intervenir, d'acord amb el que preveuen les normes legals en els casos d?agrupació, segregació o dissolució de Col·legis de la Comunitat Valenciana.   
12) Adaptar les mesures necessàries per tal que els Col·legis complesquen les resolucions del Consell dictades en matèria de la seua competència.   
13) Vetlar perquè hom complesca les condicions exigides per les Lleis i els Estatuts pel que fa a la presentació i proclamació de candi dats per a les Juntes de Govern dels Col·legis.   
14) Fomentar, crear i organitzar Institucions, serveis i activitats d'interés per a la professió, que tinguen per objecte la promoció cultural, l'assistència social i sanitària, la cooperació i el mutualisme, el foment de l?ocupació i col·locació, i qualssevol altres que hi pertocassen, establint acords i convenis, quan calgués, amb l?Administració o les Entitats i Institucions públiques o privades que corresponguen.   
15) Col·laborar, en l'exercici de les funcions, amb d'altres organismes professionals de l'Estat i de les Comunitats Autònomes, en tot el que siga d'interessant per als Col·legis d'aquesta Comunitat Autònoma i, en general, per a la professió.   
16) I, en definitiva, qualsevol altra funció que d'acord amb la Llei pogués fixar el mateix Consell, sempre i quan aquesta redunde en benefici de la professió o dels professionals.   
CAPITOL III  
Composició del Consell, elecció i cessament dels càrrecs  
Article seté. Composició.   
El Consell estarà format pels membres següents:   
A) Tres Consellers, cada un dels quals serà elegit per cada una de les Juntes de Govern dels Col legis integrats.   
B) Tres Consellers Consumats, que seran els Presidents dels Col·legis d'Alacant, Castelló i València sempre que aquestos no coincidesquen amb els Consellers de l'apartat A) En tal cos la designació passaria al Vice-president del Col·legi afectat o a un membre de la Junta de Govern que aquesta designe.   
C) El Consell, quan ho considere convenient i les necessitats ho exigesquen, podrà nomenar fins a un màxim de tres Consellers més.   
Caldrà ser col·legiat en exercici, amb cinc anys d'antiguitat pel cap baix, i no haver estat sancionat disciplinàriament per falta greu o molí greu, i estar al corrent en el pagament de les quotes col·legials per a poder ostentar el càrrec de Conseller descrit en els apartats A) i C).   
Els Consellers del grup A) ostentaran el càrrec per un període de cinc anys.   
Els Consellers del grup B) cessaran com a tals en acabar-se el càrrec representatiu en el respectiu Col·legi, sent substituïts pels que els succeesquen en el càrrec, o, si pertoca, d'acord amb el que preveu el paràgraf final del punt B) d'aquest article.   
La duració del càrrec dels Consellers del grup C) es determinarà en el nomenament, no podent excedir el període de mandat del que reste als Consellers del grup A), integrants del Consell que els designà.   
Els Consellers del grup A) tindran veu i vot en tots els assumptes a debatre en el Consell. Els Consellers dels grups B) i C) tindran també veu en tots els assumptes, però només tindran vot quan es tracte d'acords relatius a matèries d'ordre disciplinari.   
Article vuité. Elecció i cessament dels càrrecs respectius.   
El Consell tindrà els següents càrrecs directius:   
1) Un President, a qui correspondrà la representació legal del Consell, convocar i presidir les reunions i les sessions, vetlar pel compliment dels acords i lliurar fons, junt amb el Vice-president-Tresorer Podrà delegar, de forma fefaent en altres Consellers, les funcions que considere convenients.   
V Un Vice-president-Secretari, a qui correspondran les funcions de donar fe, estendre i autoritzar les Actes i Certificacions que hagen d'expedir-se, amb el vist i plau del President, i organitzar les funcions pròpies de la Secretaria. Tindrà càrrec dels expedients i registres, exercint també la totalitat de funcions corresponents a la direcció de personal.   
3) Un Vice-president-Tresorer, a qui correspondrà recollir fons obrir comptes en institucions bancàries, lliurar talons i ordres de pagament autoritzats amb la signatura del President, redactar el balanç; general de cada exercici econòmic anual, portar els llibres de comptabilitat i proposar, per a l?aprovació, els pressuposts anuals.   
També les funcions assignades als càrrecs descrits en els apartats 2 i 3 podran ser delegades parcialment en altres Consellers amb l'acord previ del Consell.   
En els casos d'absència, malaltia o vacant del President, aquest podrà ser substituït per qualsevol dels Vice-presidents, que hi ostentaran totes les funcions corresponents.   
4) Un Vice-Secretari i un Vice-Tresorer, que substituirán en les funcions respectives el Vice-president-Secretari i el Vice-president-Tresorer en cas de malaltia, absència o vacant mentre tals circumstàncies perduren.   
Tots els càrrecs del Consell seran elegits entre els membres d'aquest. Els càrrecs descrits en els apartats 1, 2 i 3 d'aquest article, seran necessàriament coberts pels Consellers del grup A) de l'article seté.   
Els Consellers cessaran dels càrrecs, a més de les causes previstes en l'article seté, pels motius següents:   
a) Pel transcurs de cinc anys des de l?elecció els Consellers del grup A) de l'article seté.   
b) Pel transcurs del termini previst en el nomenament els Consellers del grup C) del mateix article.   
c) Per cessament voluntari en el càrrec.   
Quan es produesca el cessament d'algun dels càrrecs directius del Consell, aquest, en la primera sessió que se celebre, elegirà la persona que haja de succeir-lo en el càrrec, segons el que exposen aquestos Estatuts.   
CAPITOL IV  
Celebració de reunions i adopció d'acords  
Article nové. Celebració de reunions.   
El Consell es reunirà cada dos mesos com a mínim, i podrà celebrar les reunions en qualsevol lloc de la Comunitat Valenciana. Podrà reunir-se també quan les circumstàncies ho aconsellen, a convocatòria del President o a petició, almenys, de dos dels membres.   
Les convocatòries hauran de fer-se amb set dies d?antelació, pel cap baix, tot havent-hi de constar l'ordre del dia, lloc i hora de celebració de la sessió. El Consell quedarà vàlidament constituït si concorren la meitat més un dels membres en primera convocatòria, quedant vàlidament constituït en segona convocatòria, siga quin siga el nombre d'assistents.   
Article deu. Adopció d'acords.   
Els acords es prendran per majoria, però en serà necessari per a la validesa que els vots a favor representen, com a mínim., la meitat dels col·legiats adscrits als Col·legis Professionals integrats. A efectes del còmput, cada Col·legi haurà de trametre al Consell mensualment la llista de col·legiats amb les altes i baixes causades. Aquestes llistes quedaran sota el control del Vicepresident-Secretari i per a cada mensualitat regirà el nombre de col·legiats registrats l'últim dia del mes anterior. Els Consellers amb dret a vot que no puguen assistir a la sessió podran delegar el vot documentalment en qualsevol dels altres Consellers.   
Hom exceptua de tot el que s'ha dit els acords en matèria disciplinària, per als quals cada Conseller tindrà un vot sense possibilitat de delegació, i s'exigirà majoria simple en votació secreta.   
CAPITOL V  
Jurisdicció disciplinària, faltes i sancions  
Article onze Jurisdicció disciplinària.   
El Consell té jurisdicció disciplinària per sancionar les faltes comeses per professionals en l'exercici de l'activitat professional o col·legial, quan la persona afectada tinga un càrrec de govern en el Col·legi o siga membre del Consell, encara que en aquest cas l'afectat no podrà prendre part en les deliberacions ni votar en la sessió. Li correspondrà a més a més jurisdicció disciplinària sobre les Juntes de Govern dels Col·legis que vulneren qualsevol precepte estatutari.   
El Consell podrà impulsar la iniciació d'expedients disciplinaris de la competència de les Juntes de Govern de cada Col·legi, podent a més demanar-hi informació sobre els tràmits i l'estat.   
No podrà ser imposada cap sanció sense instrucció prèvia d'un expedient disciplinari.   
Article dotze. Faltes i sancions.  
U Tindran la consideració de faltes les conductes determinades com a tals en els Estatuts de cada Col·legi i els seran aplicables igualment les sancions que establesquen els Estatuts corresponents.   
Dos. En defecte del que determinen els Estatuts de cada Col·legi, tindran la consideració de faltes:   
A) Molt greus:  
a) Els actes i les omissions que constituesquen ofensa greu a la dignitat de la professió o a les regles ètiques que la governen.  
b) El descobert en el pagament de qualsevol quota establerta pels Col·legis o pel Consell per un període superior a tres mesos, sempre que hi haja hagut requeriment de pagament.  
c) Qualsevol atac contra la dignitat, honestedat o honorabilitat de les persones arran de l'exercici professional.  
d) La comissió de delictes en qualsevol grau de participació com a conseqüència de l'ús o exercici de la professió.  
e) L'embriaguesa o toxicomania habituals en l'exercici professional.  
f) La realització d'activitats, la constitució o pertinença a associacions que tinguen per objecte o efectuen funcions pròpies dels Col·legis o que d'alguna manera les interferesquen.  
g) La reiteració en falta greu, no estant-ne cancel·lada l'anterior.  
h) L'intrusisme i encobriment professional.  
i) Les infraccions greus en els deures que la professiô comporta.  
B) Greus:  
a) L'incompliment de les normes estatutàries, dels acords adoptats pel Consell o Col·legis, tret de quan aquesta conducta constituesca falta d'una altra entitat.  
b) Els actes de desconsideració envers qualsevol altre col·legiat.  
c) La competència deslleial.  
d) Negar-se a acceptar la designació d'instructor en els expedients disciplinaris sense causa que el justifique.  
e) Els actes o omissions descrits en els punts a) i c) de l'apartat  
A) quan no tinguen prou entitat per ser considerats com molí greus.  
f) L'embriaguesa arran de l'exercici professional.   
C) Lleus:  
a) La negligència en el compliment de les normes estatutàries.  
b) Les infraccions üeus dels deures que la professió comporta.  
c) Els actes que, enumerats en l'apartat B), no tinguen prou entitat per ser considerats com a constitutius de faltes greus.   
Tres. Per a les faltes anteriors seran d'aplicaciô les sancions següents:   
A) Per a faltes molt greus:  
a) Suspensió de la condició de col·legiat i de l'exercici professional per un període superior a tres mesos sense que excedesca d'un any  
b) Inhabilitació permanent per a l'exercici de càrrecs directius col·legials.  
c) Expulsió del Col·legi, amb privació de la condició de col·legiat, que portarà annexa la inhabilitació per a incorporar-se a un altre Col·legi durant un període no superior a sis anys.  
B) Per a faltes greus:  
a) Amonestació escrita amb advertència de suspensió.  
b) Suspensió de la condició de col·legiat i de l'exercici professional per un període no superior a tres mesos.   
c) Suspensió per a l'exercici de càrrecs col·legials en la Junta de Govern per un període no superior a cinc anys.   
C) Per a faltes greus:   
a) Amonestació verbal.   
b) Reprensió privada.   
c) Amonestació escrita sense constància en l'expedient personal.   
Quatre Tindrà també la consideració de falta molí greu la inassistència dels Consellers a tres sessions consecutives del Consell o a sis no consecutives sense causa justificada degudament.   
Cinc. La imposició de qualsevol sanció per falta greu o molí greu comportarà la inhabilitació per a ocupar càrrecs en el Consell.   
Sis El sancionat per una resolució del Consell podrà sol·licitar-ne la rehabilitació per causa fonamentada si, havent complit la sanció, haguessen transcorregut dos mesos si la falta fou greu, dos anys si fou greu, quatre anys, si fou molí greu i cinc anys si hagués estat sancionat amb expulsió.   
Set. L?execució dels acords que imposen sancions quedarà en suspens mentre no s'hagen esgotat els recursos pertinents en via corporativa, quan tals sancions afecten situacions personals.   
Article tretze Procediment.   
El President del Consell iniciarà les actuacions nomenant un Ponent entre els membres, qui practicarà les diligències informatives prèvies que considere necessàries.   
Si a la vista de tot això hi hagués indicis suficients, el Ple del Consell decidirà l'obertura d'expedient disciplinari nomenant a l'efecte un Instructor i un Secretari i notificant l'acord i respectius nomenaments a l'interessat, a qui també se li hauran de notificar les successives resolucions que recaiguen, excepte les de pur tràmit.   
L'expedient es tramitarà amb subjecció a les normes reguladores del procediment administratiu. L'acord resolutori de l'expedient s'haurà d'adoptar per majoria simple. La votació serà secreta. L?execució de les sancions disciplinàries les farà complir en els termes propis l'òrgan que haja tramitat l'expedient disciplinari en primera instància. Quan es tracte d'un Col·legi, el Consell hi podrà compel·lir-lo i sol·licitar-li informació sobre qualsevol tràmit.   
Article catorze. Queixes.   
El Consell podrà conéixer i resoldre en les queixes que els col·legiats li sotmeten referides a actes i resolucions dels Col·legis. Tot sense perjudici de les instàncies legals que procedesquen i de la Jurisdicció Contencioso-Administrativa, si pertoca.  
CAPITOL VI  
Recursos econòmics  
Article quinze. Recursos econòmics.   
Els recursos econòmics del Consell estan constituïts per les aportacions que realitzen els Col·legis, en proporció al nombre de col·legiats de l'últim dia del mes anterior, i per les quotes que puguen acordar-se respecte a cada col·legiat en relació amb la activitat professional d?aquells.   
També seran ingressos del Consell els procedents de les certificacions, dictàmens, pòlisses, impressos de caràcter professional i les taxes que puguen percebre pels servds que establesquen, així com també els fruits, les rendes i els interessos dels béns que adqueresquen i els llegats, els donatius, les subvencions o qualssevol altres ingresses de similars característiques. Els ingressos de recursos que provinguen dels col·legiats s'efectuaran a través dels Col·legis respectius, si bé el Consell hi podrà subrogar-se en cas de mora, i fins i tot intervenir, segons el que es determinarà en el reglament corresponent, la tresoreria del Col·legi morós.   
CAPITOL VII  
Modificacions estatutàries  
Article setze. Modificacions estatutàries.   
Aquests Estatuts podran ser modificats per acord del Consell adoptat en la forma que s'exigeix en l'article deu. Una vegada aprovada la modificació haurà de donar-se-li la via legal reglamentària.   
DISPOSICIO TRANSITORIA  
Hom constitueix la Comissió Coordinadora per a la constitució d'aquest Consell, que estarà formada pel President dels tres Col·legis Provincials, i es dissoldrà en el moment de l'entrada en vigor d'aquests Estatuts, nomenament i presa de possessió dels càrrecs respectius pels designats elegits.   
DISPOSICIO FINAL  
Aquestos Estatuts entraran en vigor el dia de publicació en el Diari Oficial de la Generalitat Valenciana.